title: Sklep Sveta (SZVP) 2016/610 z dne 19. aprila 2016 o misiji Evropske unije za vojaško usposabljanje v okviru SVOP v Srednjeafriški republiki (EUTM RCA)

text:
               20.4.2016

               SL

               Uradni list Evropske unije

               L 104/21

         SKLEP SVETA (SZVP) 2016/610
   z dne 19. aprila 2016
   o misiji Evropske unije za vojaško usposabljanje v okviru SVOP v Srednjeafriški republiki (EUTM RCA)
   SVET EVROPSKE UNIJE JE –
   ob upoštevanju Pogodbe o Evropski uniji ter zlasti člena 28, člena 42(4) in člena 43(2) Pogodbe,
   ob upoštevanju predloga visokega predstavnika Unije za zunanje zadeve in varnostno politiko,
   ob upoštevanju naslednjega:

               (1)

               Svet je v sklepih z dne 17. in 18. novembra 2014 navedel, da so pri reformi varnostnih sil, tudi oboroženih sil, v Srednjeafriški republiki (SAR) potrebni skupni pristopi z Združenimi narodi (ZN), da bi stabilizirali razmere in s tem podprli politični proces. V zvezi s tem je tudi potrdil, da bi imela morebitna nadaljnja vloga Unije pri reformi varnostnega sektorja dodano vrednost, saj bi podpirala prizadevanja ZN ter hkrati zagotavljala podporo na lokalni ravni.

               (2)

               Svet je 19. januarja 2015 sprejel Sklep (SZVP) 2015/78 (1) o vojaški svetovalni misiji Evropske unije v okviru skupne varnostne in obrambne politike (SVOP) v Srednjeafriški republiki (EUMAM RCA). Mandat misije EUMAM RCA se izteče 16. julija 2016.

               (3)

                  Chef de l'État de la Transition SAR je v pismu z dne 8. oktobra 2015 Unijo pozval, naj z okrepljeno strukturo za operativno usposabljanje v tesnem sodelovanju z večdimenzionalno integrirano misijo Združenih narodov za stabilizacijo Srednjeafriške republike (MINUSCA) še naprej podpira srednjeafriške oborožene sile (FACA).

               (4)

               Svet je 17. novembra 2015 pohvalil delo misije EUMAM RCA v podporo prestrukturiranju FACA in visokega predstavnika Unije za zunanje zadeve in varnostno politiko (VP) pozval, naj začne pripravljati misijo za strateško svetovanje in operativno usposabljanje, ki naj bi začela delovati potem, ko bodo demokratično izvoljeni organi prevzeli oblast in še pravočasno pred koncem mandata misije EUMAM RCA.

               (5)

               Svet je 14. marca 2016 potrdil koncept kriznega upravljanja v zvezi z morebitno misijo Unije za vojaško usposabljanje v okviru SVOP v SAR.

               (6)

               Predsednik SAR je v pismu z dne 30. marca 2016 Unijo pozval, naj v SAR napoti misijo Unije za vojaško usposabljanje v okviru SVOP (EUTM RCA).

               (7)

               Misija EUTM RCA bi morala čim hitreje doseči polno operativno zmogljivost.

               (8)

               Politični in varnostni odbor (PVO) bi moral v okviru pristojnosti Sveta in VP izvajati politični nadzor nad misijo EUTM RCA, jo strateško voditi ter sprejemati ustrezne odločitve, v skladu s tretjim odstavkom člena 38 Pogodbe o Evropski uniji (PEU).

               (9)

               Pogajati se je treba o mednarodnih sporazumih o statusu enot in osebja pod vodstvom EU ter o sodelovanju tretjih držav v misijah Unije in jih tudi skleniti.

               (10)

               Na podlagi člena 41(2) PEU in v skladu s Sklepom Sveta (SZVP) 2015/528 (2) operativne odhodke, ki nastanejo na podlagi tega sklepa in so vojaškega ali obrambnega pomena, krijejo države članice.

               (11)

               V skladu s členom 5 Protokola št. 22 o stališču Danske, ki je priložen PEU in Pogodbi o delovanju Evropske unije (PDEU), Danska ne sodeluje pri pripravi in izvajanju sklepov in ukrepov Unije, ki zadevajo obrambo. Danska zato ne sodeluje pri sprejetju tega sklepa, ki zanjo ni zavezujoč in se v njej ne uporablja, ter ne prispeva k financiranju te misije –

         SPREJEL NASLEDNJI SKLEP:
   Člen 1
   Misija
   1.   Unija izvede misijo za vojaško usposabljanje v okviru SVOP v Srednjeafriški republiki (EUTM RCA) in s tem prispeva k reformi obrambnega sektorja v SAR, ki poteka v okviru procesa reforme srednjeafriškega varnostnega sektorja, ki jo koordinira misija MINUSCA.
   2.   S ciljem, da bi se srednjeafriške oborožene sile (FACA) razvile v sodobnejšo, učinkovitejšo in bolj demokratično odgovorno strukturo, misija EUTM RCA zagotavlja:

               (a)

               strateške nasvete ministrstvu za obrambo, vojaškemu osebju in oboroženim silam v Srednjeafriški republiki;

               (b)

               izobraževanje častnikov in podčastnikov sil FACA;

               (c)

               usposabljanje sil FACA.

         3.   Misija EUTM RCA v okviru svojih sredstev in zmogljivosti zagotavlja delegaciji Unije v Srednjeafriški republiki strokovno pomoč na področju vojaških zadev, varnosti in pravne države.
   4.   Misija EUTM RCA v sodelovanju z misijo MINUSCA zagotavlja usklajenost med reformo varnostnega sektorja in napotitvijo usposobljenega osebja sil FACA.
   5.   Misija EUMAM RCA se izvaja v skladu s političnimi in strateškimi cilji, določenimi v konceptu kriznega upravljanja, ki ga je 14. marca 2016 odobril Svet.
   Člen 2
   Imenovanje poveljnika misije EU
   1.   Brigadni General Eric Hautecloque-Raysz je imenovan za poveljnika misije EUTM RCA (v nadaljnjem besedilu: poveljnik misije EU).
   2.   Poveljnik misije EU izvaja naloge poveljnika operacije EU in poveljnika sil EU.
   Člen 3
   Določitev sedeža poveljstva misije
   1.   Sedež poveljstva misije EUTM RCA je v Banguiju v SAR. Izvaja naloge operativnega štaba in poveljstva sil.
   2.   Poveljstvo misije EUTAM RCA vključuje podporno enoto v Bruslju.
   Člen 4
   Načrtovanje in začetek izvajanja misije EUTM RCA
   1.   Za misijo EUTM RCA se v fazi načrtovanja v provinci Bangui uporabljajo pravila delovanja, ki se uporabljajo za misijo EUMAM RCA.
   2.   Misija EUTAM RCA se začne izvajati s sklepom Sveta na datum, ki ga priporoči poveljnik misije EU, po odobritvi načrta misije in pravil delovanja.
   Člen 5
   Politični nadzor in strateško vodenje
   1.   Misijo EUTM RCA politično nadzira in strateško vodi PVO v okviru pristojnosti Sveta in VP. Svet pooblašča PVO za sprejemanje ustreznih odločitev v skladu s členom 38 PEU. To pooblastilo zajema pristojnosti za spreminjanje dokumentov načrtovanja, vključno z načrtom misije in pravili delovanja. Vključuje tudi pristojnosti za sprejemanje sklepov o imenovanju naslednjih poveljnikov misije EU. Za odločitve v zvezi s cilji, področjem delovanja in prenehanjem delovanja misije EUTM RCA ter s splošnimi pogoji izvrševanja njenih nalog, je še naprej pristojen Svet.
   2.   PVO redno poroča Svetu.
   3.   PVO od predsednika Vojaškega odbora EU (VOEU) prejema redna poročila o vodenju misije EUTM RCA. PVO lahko po potrebi na svoje sestanke povabi poveljnika misije EU.
   Člen 6
   Vojaško vodenje
   1.   VOEU spremlja pravilno izvajanje misije EUTM RCA, vodene v okviru pristojnosti poveljnika misije EU.
   2.   VOEU od poveljnika misije EU prejema redna poročila. Po potrebi ga lahko povabi na svoje seje.
   3.   Predsednik VOEU je glavna točka za stike s poveljnikom misije EU.
   Člen 7
   Usklajenost odzivanja Unije in usklajevanje
   1.   VP zagotovi izvajanje tega sklepa in njegovo skladnost z zunanjim delovanjem Unije na splošno, vključno z razvojnimi programi Unije in njeno humanitarno pomočjo.
   2.   Vodja delegacije Unije za Srednjeafriško republiko daje poveljniku misije EU politične smernice na lokalni ravni, ne da bi pri tem posegal v strukturo poveljevanja.
   3.   VP, ki mu pomaga Evropska služba za zunanje delovanje (ESZD), je glavna točka za stike z ZN, oblastmi SAR in sosednjimi državami, Afriško unijo (AU), Gospodarsko skupnostjo srednjeafriških držav (ECCAS) ter drugimi zadevnimi mednarodnimi in dvostranskimi akterji.
   4.   Ureditev usklajevanja med poveljnikom misije EU, akterji Unije in lokalnimi ključnimi strateškimi partnerji, povezanimi z operacijo, je opredeljena v načrtu misije.
   Člen 8
   Sodelovanje tretjih držav
   1.   Brez poseganja v avtonomijo odločanja Unije ali njen enotni institucionalni okvir ter v skladu z ustreznimi smernicami Evropskega sveta se k sodelovanju pri misiji EUTM RCA lahko povabijo tretje države.
   2.   Svet pooblašča PVO, da tretje države povabi, naj ponudijo prispevke, in da na priporočilo poveljnika misije EU in VOEU sprejme ustrezne sklepe o sprejetju predlaganih prispevkov.
   3.   Podrobnosti o sodelovanju tretjih držav se določijo v sporazumih, ki se sklenejo v skladu s členom 37 PEU in postopkom iz člena 218 PDEU. Če sta Unija in tretja država sklenili sporazum o vzpostavitvi okvira za sodelovanje te države v misijah Unije za krizno upravljanje, se za namene misije EUTM RCA uporabljajo določbe takšnega sporazuma.
   4.   Tretje države, ki v vojaškem smislu znatno prispevajo k misiji EUTM RCA, imajo enake pravice in obveznosti glede vsakodnevnega vodenja misije kot države članice, ki sodelujejo v misiji EUTM RCA.
   5.   Svet pooblašča PVO za sprejetje ustreznih sklepov o ustanovitvi odbora prispevajočih držav, če bi tretje države zagotovile znaten vojaški prispevek.
   Člen 9
   Status osebja pod vodstvom EU
   Status enot in osebja pod vodstvom EU, vključno s privilegiji, imunitetami ter dodatnimi jamstvi, potrebnimi za izvedbo in nemoteno delovanje njihove misije, se določi v sporazumu, sklenjenem na podlagi člena 37 PEU in v skladu s postopkom iz člena 218 PDEU.
   Člen 10
   Finančna ureditev
   1.   Skupni stroški EUTM RCA se upravljajo v skladu s Sklepom (SZVP) 2015/528.
   2.   Referenčni finančni znesek skupnih stroškov EUTM RCA je 18 180 000 EUR. Odstotek referenčnega zneska iz člena 25(1) Sklepa (SZVP) 2015/528 znaša 15 % in odstotek iz člena 34(3) navedenega sklepa znaša 60 % za prevzete obveznosti in 15 % za plačilo.
   Člen 11
   Projektna enota
   1.   Misija EUTM RCA ima projektno enoto za določanje in izvajanje projektov, ki jo financirajo Unija, države članice ali tretje države, ki so združljive s cilji misije in prispevajo k uresničevanju mandata.
   2.   Athena lahko upravlja finančne prispevke, povezane s projekti iz odstavka 1 tega člena, v skladu s členom 30 Sklepa (SZVP) 2015/528.
   3.   Sodelujoče države se zaradi dejanj ali opustitev dejanj misije EUTM RCA pri uporabi sredstev, ki so jih zagotovile, v nobenem primeru ne morejo sklicevati na odgovornost Unije ali VP.
   Člen 12
   Razkritje podatkov
   1.   VP je pooblaščen, da tretjim državam, pridruženim temu sklepu, če je to ustrezno in skladno s potrebami misije EUTM RCA, v skladu s Sklepom Sveta 2013/488/EU (3) razkrije tajne podatke EU, ki so bili pripravljeni za namene misije, in sicer:

               (a)

               do stopnje, ki je določena v veljavnih sporazumih o varovanju tajnosti podatkov, sklenjenih med Unijo in zadevno tretjo državo, ali

               (b)

               do stopnje „CONFIDENTIEL UE/EU CONFIDENTIAL“ v drugih primerih.

         2.   VP je prav tako pooblaščen, da ZN in AU ob upoštevanju operativnih potreb misije EUTM RCA in v skladu s Sklepom Sveta 2013/488/EU razkrije tajne podatke EU do stopnje „RESTREINT UE/EU RESTRICTED“, ki so bili pripravljeni za namene EUTM RCA. V ta namen se sklenejo dogovori med VP ter pristojnimi organi ZN in AU.
   3.   V primeru konkretne in nujne operativne potrebe je VP prav tako pooblaščen, da državi gostiteljici v skladu s Sklepom 2013/488/EU razkrije vse tajne podatke EU do stopnje „RESTREINT UE/EU RESTRICTED“, ki so bili pripravljeni za namene misije EUTM RCA. V ta namen se sklenejo dogovori med VP in pristojnimi organi države gostiteljice.
   4.   VP je pooblaščen, da tretjim državam, pridruženim temu sklepu, posreduje vse dokumente EU v zvezi z razpravami Sveta o misiji EUTM RCA, ki niso tajni in za katere v skladu s členom 6(1) Poslovnika Sveta (4) velja obveznost varovanja poslovne skrivnosti.
   5.   VP lahko pooblastila in možnost sklepanja navedenih dogovorov iz tega člena prenese na osebje ESZD in/ali na poveljnika misije EU.
   Člen 13
   Začetek veljavnosti in prenehanje
   1.   Ta sklep začne veljati na dan sprejetja.
   2.   Misija EUTM RCA preneha delovati 24 mesecev po vzpostavitvi polne operativne zmogljivosti.
   3.   Ta sklep se razveljavi z dnem, ko preneha delovati poveljstvo misije EUTAM RCA v skladu z odobrenimi načrti o prenehanju misije EUTM RCA, ter brez poseganja v postopke v zvezi z revizijo in predložitvijo računov o misiji EUTM RCA, določene v Sklepu (SZVP) 2015/528.

      V Luxembourgu, 19. aprila 2016

            Za Svet

            Predsednica

         F. MOGHERINI

      (1)  Sklep Sveta (SZVP) 2015/78 z dne 19. januarja 2015 o vojaški svetovalni misiji Evropske unije v okviru SVOP v Srednjeafriški republiki (EUMAM RCA) (UL L 13, 20.1.2015, str. 8).

      (2)  Sklep Sveta (SZVP) 2015/528 z dne 27. marca 2015 o določitvi mehanizma za upravljanje financiranja skupnih stroškov operacij Evropske unije, ki so vojaškega ali obrambnega pomena (Athena), in o razveljavitvi Sklepa 2011/871/SZVP (UL L 84, 28.3.2015, str. 39).

      (3)  Sklep Sveta 2013/488/EU z dne 23. septembra 2013 o varnostnih predpisih za varovanje tajnih podatkov EU (UL L 274, 15.10.2013, str. 1).

      (4)  Sklep Sveta 2009/937/EU z dne 1. decembra 2009 o sprejetju Poslovnika Sveta (UL L 325, 11.12.2009, str. 35).


title: 2010/440/CFSP: Sklep Sveta 2010/440/SZVP z dne 11. avgusta 2010 o podaljšanju mandata posebnega predstavnika Evropske unije za območje afriških Velikih jezer

text:
               12.8.2010

               SL

               Uradni list Evropske unije

               L 211/20

         SKLEP SVETA 2010/440/SZVP
   z dne 11. avgusta 2010
   o podaljšanju mandata posebnega predstavnika Evropske unije za območje afriških Velikih jezer
   SVET EVROPSKE UNIJE JE –
   ob upoštevanju Pogodbe o Evropski uniji in zlasti členov 28, 31(2) in 33 Pogodbe,
   ob upoštevanju predloga visokega predstavnika Unije za zunanje zadeve in varnostno politiko,
   ob upoštevanju naslednjega:

               (1)

               Svet je 15. februarja 2007 sprejel Skupni ukrep 2007/112/SZVP (1), s katerim je bil g. Roeland VAN DE GEER imenovan za posebnega predstavnika Evropske unije (PPEU) za območje afriških Velikih jezer.

               (2)

               Svet je 22. februarja 2010 sprejel Sklep 2010/113/SZVP (2), s katerim je bil mandat PPEU podaljšan do 31. avgusta 2010.

               (3)

               Mandat PPEU bi bilo treba podaljšati do 31. avgusta 2011. Mandat PPEU pa lahko predčasno preneha, če tako odloči Svet na predlog visokega predstavnika Unije za zunanje zadeve in varnostno politiko (VP) po začetku veljavnosti sklepa o ustanovitvi Evropske službe za zunanje delovanje.

               (4)

               PPEU bo svoj mandat opravljal v razmerah, ki se lahko poslabšajo in bi lahko škodile ciljem skupne zunanje in varnostne politike iz člena 21 Pogodbe –

         SPREJEL NASLEDNJI SKLEP:
   Člen 1
   Posebni predstavnik Evropske unije
   Mandat PPEU za območje afriških Velikih jezer g. Roelanda VAN DE GEERJA se podaljša do 31. avgusta 2011. Mandat PPEU lahko predčasno preneha, če tako odloči Svet na predlog VP po začetku veljavnosti sklepa o ustanovitvi Evropske službe za zunanje delovanje.
   Člen 2
   Politični cilji
   Naloge PPEU temeljijo na ciljih politike Evropske unije (v nadaljevanju besedila: „EU“ ali „Unija“) v zvezi z nadaljnjo stabilizacijo in utrjevanjem razmer po koncu konfliktov na območju afriških Velikih jezer, pri čemer je posebna pozornost namenjena regionalni razsežnosti razvoja dogodkov v zadevnih državah. Ti cilji, ki zlasti podpirajo ravnanje, ki je v skladu z osnovnimi pravili demokracije in dobrega upravljanja, vključno s spoštovanjem človekovih pravic in pravne države, vključujejo:

               (a)

               dejavno in učinkovito prispevanje k dosledni, trajnostni in odgovorni politiki Unije na območju afriških Velikih jezer zaradi spodbujanja enotnega splošnega pristopa Unije v regiji. PPEU podpira delo VP na tem območju;

               (b)

               zagotavljanje trajne zaveze Unije k procesom stabilizacije in obnove na omenjenem območju, in sicer z dejavno prisotnostjo na kraju samem in v ustreznih mednarodnih forumih, vzdrževanje stikov s ključnimi akterji in sodelovanje pri kriznem upravljanju;

               (c)

               sodelovanje v obdobju po prehodu v Demokratični republiki Kongo (DRK), zlasti v političnem procesu utrjevanja novih institucij in pri opredelitvi širšega mednarodnega okvira za politično svetovanje in usklajevanje z novo vlado;

               (d)

               tesno sodelovanje z Združenimi narodi/MONUC pri mednarodnih prizadevanjih za podporo celoviti reformi varnostnega sektorja v DRK, zlasti glede na usklajevalno vlogo, ki jo je Unija pripravljena prevzeti v zvezi s tem;

               (e)

               sodelovanje pri ustreznih nadaljnjih ukrepih v zvezi z mednarodno konferenco o območju Velikih jezer, zlasti z vzpostavitvijo tesnih stikov s sekretariatom Velikih jezer in njegovim izvršnim sekretarjem, pa tudi s trojko, v okviru mehanizma nadaljnjega ukrepanja ter s spodbujanjem dobrososedskih odnosov na tem območju;

               (f)

               obravnavanje še vedno velikega problema oboroženih skupin, ki delujejo čezmejno, kar povzroča tveganje, da pride do destabilizacije držav na tem območju in poslabšanja njihovih notranjih problemov;

               (g)

               sodelovanje pri stabilizaciji razmer v obdobju po konfliktih v Burundiju, Ruandi in Ugandi, zlasti s soudeležbo na mirovnih pogajanjih z oboroženimi skupinami, kot sta FNL in LRA.

         Člen 3
   Naloge
   Da bi dosegel politične cilje, ima PPEU naslednje naloge:

               (a)

               vzpostaviti in vzdrževati tesne stike z državami območja Velikih jezer, Združenimi narodi, Afriško unijo, ključnimi afriškimi državami in glavnimi partnerji DRK in Unije, pa tudi z regionalnimi in sub-regionalnimi afriškimi organizacijami, drugimi zadevnimi tretjimi državami in ključnimi regionalnimi voditelji;

               (b)

               svetovati in poročati o možnostih za podporo Unije procesu stabilizacije in utrjevanja razmer ter o najboljšem načinu za uresničevanje njenih pobud;

               (c)

               nuditi svetovanje in pomoč pri reformi varnostnega sektorja (RVS) v DRK;

               (d)

               sodelovati pri nadaljnjem ukrepanju v zvezi z mednarodno konferenco o območju Velikih jezer, zlasti s podporo regionalnim politikam, katerih cilj sta nenasilje in skupna obramba pri reševanju konfliktov, ter – kar zadeva regionalno sodelovanje – s spodbujanjem človekovih pravic in demokratizacije, dobrega upravljanja, pravosodnega sodelovanja ter boja proti nekaznovanju in proti nezakonitemu izkoriščanju naravnih virov;

               (e)

               prispevati k boljšemu razumevanju vloge Unije med posamezniki, ki odločilno vplivajo na oblikovanje javnega mnenja na tem območju;

               (f)

               prispevati, če je zaprošen, k pogajanjem o mirovnih sporazumih in sporazumih o premirju med vpletenimi stranmi in njihovi izvedbi ter v primeru, da te strani ne ravnajo skladno s pogoji iz teh sporazumov, stopiti v stik z njimi po diplomatski poti; glede na to, da trenutno potekajo pogajanja z LRA, bi bilo treba takšne dejavnosti izvajati v tesnem sodelovanju s PPEU za Sudan;

               (g)

               prispevati k izvajanju politike in smernic EU o človekovih pravicah, zlasti smernic EU o otrocih v oboroženih spopadih, ter politike EU glede Resolucije Varnostnega sveta ZN 1325 (2000) o ženskah, miru in varnosti, pa tudi spremljati razvoj dogodkov in poročati v zvezi s tem.

         Člen 4
   Izvajanje nalog
   1.   PPEU je odgovoren za izvajanje nalog, pri tem pa je podrejen VP.
   2.   Politični in varnostni odbor (PVO) je v prednostni povezavi s PPEU in je njegova glavna točka za stike s Svetom. PPEU v okviru svojega mandata od PVO prejema strateške usmeritve in politične nasvete brez poseganja v pristojnosti VP.
   Člen 5
   Financiranje
   1.   Referenčni finančni znesek za kritje odhodkov, povezanih z mandatom PPEU, za obdobje od 1. septembra 2010 do 31. avgusta 2011 znaša 1 520 000 EUR.
   2.   Odhodki se upravljajo v skladu s postopki in pravili, ki se uporabljajo za splošni proračun Unije.
   3.   Upravljanje odhodkov se uredi s pogodbo med PPEU in Komisijo. PPEU glede vseh odhodkov odgovarja Komisiji.
   Člen 6
   Ustanovitev in sestava ekipe
   1.   PPEU je v okviru svojega mandata in ustreznih razpoložljivih finančnih sredstev odgovoren za ustanovitev svoje ekipe. Ekipa vključuje strokovnjake za določena politična vprašanja, kot to zahteva mandat. PPEU nemudoma obvesti Svet in Komisijo o sestavi ekipe.
   2.   Države članice in institucije Unije lahko predlagajo začasno dodelitev osebja za delo pri PPEU. Plače osebja, ki ga PPEU začasno dodeli država članica ali institucija Unije, krije zadevna država članica ali institucija Unije. PPEU se lahko dodelijo tudi strokovnjaki, ki so jih države članice začasno dodelile generalnemu sekretariatu Sveta. Člani mednarodnega pogodbenega osebja so državljani ene od držav članic.
   3.   Vse dodeljeno osebje ostane pod upravno pristojnostjo države članice ali institucije Unije, ki ga pošilja, ter opravlja svoje obveznosti in ravna v interesu mandata PPEU.
   Člen 7
   Privilegiji in imunitete PPEU in njegovega osebja
   Po potrebi se o privilegijih, imunitetah in dodatnih jamstvih, potrebnih za izpolnitev in tekoče izvajanje misije PPEU ter članov njegovega osebja, doseže dogovor s pogodbenico gostiteljico oziroma pogodbenicami gostiteljicami. Države članice in Komisija v ta namen zagotovijo vso potrebno podporo.
   Člen 8
   Varnost tajnih podatkov EU
   PPEU in člani njegove ekipe spoštujejo načela varovanja tajnosti in minimalne standarde varovanja tajnosti, opredeljene v Sklepu Sveta 2001/264/ES z dne 19. marca 2001 o sprejetju predpisov Sveta o varovanju tajnosti (3), zlasti pri ravnanju s tajnimi podatki EU.
   Člen 9
   Dostop do informacij in logistična podpora
   1.   Države članice, Komisija in generalni sekretariat Sveta zagotovijo PPEU dostop do vseh ustreznih informacij.
   2.   Delegacije Unije in/ali države članice, kakor je ustrezno, zagotavljajo logistično podporo v regiji.
   Člen 10
   Varnost
   V skladu s politiko Unije o varnosti osebja, ki je v okviru operativnih zmogljivosti iz naslova V Pogodbe razporejeno izven Unije, PPEU v skladu s svojimi nalogami in z varnostnimi razmerami na geografskem območju, za katerega je zadolžen, sprejme vse smiselno izvedljive ukrepe za varnost vsega osebja pod njegovo neposredno pristojnostjo, zlasti tako da:

               (a)

               vzpostavi poseben varnostni načrt misije na podlagi navodil generalnega sekretariata Sveta, ki med drugim vključuje posebne ukrepe za fizično zaščito, organizacijsko varnost in varnost postopkov v zvezi z misijo, upravljanje varnih premikov osebja na območje misije in znotraj njega, obvladovanje primerov ogrožanja varnosti ter načrt za ravnanje v nepredvidenih razmerah in za evakuacijo misije;

               (b)

               zagotovi, da je vse osebje, razporejeno izven Unije, zavarovano za visoko stopnjo tveganja glede na pogoje na območju misije;

               (c)

               zagotovi, da so vsi člani njegove ekipe, ki bodo razporejeni izven Unije, vključno z lokalnim osebjem, pred prihodom na območje misije ali ob prihodu opravili ustrezno varnostno usposabljanje, in sicer glede na lestvice tveganja, ki jih je za območje misije določil generalnega sekretariat Sveta;

               (d)

               zagotovi, da se izvajajo vsa dogovorjena priporočila, pripravljena na podlagi rednih ocen varnosti, za VP, Svet in Komisijo pa se redno pripravljajo pisna poročila o njihovem izvajanju ter o drugih varnostnih vidikih v okviru vmesnih poročil in poročil o izvedbi nalog.

         Člen 11
   Poročanje
   PPEU redno pripravlja ustna in pisna poročila za VP in PVO. PPEU po potrebi poroča tudi delovnim skupinam Sveta. Redna pisna poročila se razpošiljajo prek omrežja COREU. PPEU lahko na priporočilo VP ali PVO pripravlja poročila za Svet za zunanje zadeve.
   Člen 12
   Usklajevanje
   1.   PPEU se zavzema za usklajenost med akterji skupne zunanje in varnostne politike/skupne varnostne in obrambne politike in splošno politično usklajevanje na ravni Unije. PPEU pomaga zagotavljati, da vsi instrumenti Unije na terenu delujejo usklajeno za doseganje političnih ciljev Unije. Dejavnosti PPEU so usklajene z dejavnostmi Komisije, po potrebi pa tudi z dejavnostmi drugih PPEU, dejavnih v regiji. PPEU organizira redne informativne sestanke za misije držav članic in delegacije Unije.
   2.   PPEU na terenu vzdržuje tesen stik z vodji delegacij Unije in z vodji misij držav članic. Ti mu pri izvajanju nalog pomagajo po svojih najboljših močeh. PPEU je prav tako v stiku z drugimi mednarodnimi in regionalnimi akterji na terenu.
   3.   PPEU skrbi za skladnost dejavnosti Misije Evropske unije za pomoč in svetovanje kongovskim organom pri reformi varnostnega sektorja (EUSEC RD Congo) in Policijske misije Evropske unije na področju reforme varnostnega sektorja (RVS) in njegove povezave s pravosodjem v Demokratični republiki Kongo (EUPOL RD Congo) ter zagotavlja lokalne politične smernice vodjema teh misij. PPEU prispeva k usklajevanju, ki ga uresničuje z drugimi mednarodnimi akterji, udeleženimi pri RVS v DRK. PPEU in poveljnik civilne operacije se po potrebi medsebojno posvetujeta.
   Člen 13
   Pregled
   Izvajanje tega sklepa in njegova skladnost z drugimi prispevki Unije za zadevno regijo se redno preverjata. PPEU predloži VP, Svetu in Komisiji konec februarja 2011 poročilo o napredku, ob izteku mandata pa celovito poročilo o izvajanju nalog.
   Člen 14
   Začetek veljavnosti
   Ta sklep začne veljati na dan sprejetja.

      V Bruslju, 11. avgusta 2010

            Za Svet

            Predsednik

         S. VANACKERE

      (1)  UL L 46, 16.2.2007, str. 79.

      (2)  UL L 46, 23.2.2010, str. 30.

      (3)  UL L 101, 11.4.2001, str. 1.


title: 2004/897/ES: Sklep Sveta z dne 29. novembra 2004 o podpisu Sporazuma med Evropsko skupnostjo in Kneževino Lihtenštajn o ukrepih, enakovrednih tistim iz Direktive Sveta 2003/48/ES o obdavčevanju dohodka od prihrankov v obliki plačil obresti in o odobritvi ter podpisu spremnega memoranduma o soglasju

text:
               24.12.2004

               SL

               Uradni list Evropske unije

               L 379/83

         SKLEP SVETA
   z dne 29. novembra 2004
   o podpisu Sporazuma med Evropsko skupnostjo in Kneževino Lihtenštajn o ukrepih, enakovrednih tistim iz Direktive Sveta 2003/48/ES o obdavčevanju dohodka od prihrankov v obliki plačil obresti in o odobritvi ter podpisu spremnega memoranduma o soglasju
   (2004/897/ES)
   SVET EVROPSKE UNIJE JE –
   ob upoštevanju Pogodbe o ustanovitvi Evropske skupnosti, zlasti člena 94, v povezavi s prvim pododstavkom člena 300(2) Pogodbe,
   ob upoštevanju predloga Komisije,
   ob upoštevanju naslednjega:

               (1)

               Dne 16. oktobra 2001 je Svet pooblastil Komisijo za pogajanja s Kneževino Lihtenštajn o ustreznem sporazumu za zagotovitev, da bo ta država sprejela ukrepe, enakovredne tistim, ki se uporabljajo v Skupnosti, da se zagotovi učinkovito obdavčevanje dohodka od prihrankov v obliki plačil obresti.

               (2)

               Besedilo Sporazuma, ki je rezultat teh pogajanj, odraža pogajalske direktive Sveta. To besedilo spremlja memorandum o soglasju med Evropsko skupnostjo in njenimi državami članicami in Kneževino Lihtenštajn.

               (3)

               Ob upoštevanju kasnejšega sprejema Sklepa o sklenitvi Sporazuma, je zaželeno, da se podpišeta dva dokumenta, ki sta bila parafirana 30. julija 2004 in imata potrditev Sveta o odobritvi memoranduma o soglasju -

         SKLENIL:
   Člen 1
   Ob upoštevanju kasnejšega sprejema Sklepa o sklenitvi Sporazuma med Evropsko skupnostjo in Kneževino Lihtenštajn o ukrepih, enakovrednih tistim iz Direktive Sveta 2003/48/ES o obdavčevanju dohodka od prihrankov v obliki plačil obresti, je predsednik Sveta pooblaščen za imenovanje oseb, pooblaščenih za podpis Sporazuma, spremnega memoranduma o soglasju in izmenjavi pisem Evropske skupnosti v skladu z členom 21(2) Sporazuma in zadnjim odstavkom memoranduma o soglasju, v imenu Evropske skupnosti.
   Svet odobri memorandum o soglasju.
   Besedili Sporazuma in memoranduma o soglasju sta dodani temu sklepu.
   Člen 2
   Ta sklep se objavi v Uradnem listu Evropske unije.

      V Bruslju, 29. novembra 2004

            Za Svet

            Predsednik

         L. J. BRINKHORST

   SPORAZUM
   med Evropsko skupnostjo in Kneževino Lihtenštajn o ukrepih, enakovrednih tistim iz Direktive Sveta 2003/48/ES o obdavčevanju dohodka od prihrankov v obliki plačil obresti
   EVROPSKA SKUPNOST, v nadaljnem besedilu „Skupnost“
   in
   KNEŽEVINA LIHTENŠTAJN, v nadaljnem besedilu „Lihtenštajn“
   v nadaljnjem besedilu „pogodbenica“ ali „pogodbenici“,
   ki ponovno potrjujeta skupni interes za nadaljnji razvoj privilegiranega odnosa med Skupnostjo in Lihtenštajnom –
   STA SE DOGOVORILI O NASLEDNJEM:
   Člen 1
   Retencija s strani lihtenštajnskih plačilnih zastopnikov
   1.   Plačila obresti, ki jih plačilni zastopnik, ustanovljen na ozemlju Lihtenštajna, opravi upravičenim lastnikom v smislu člena 4, ki so rezidenti države članice Evropske unije, (v nadaljnjem besedilu „države članice“) so, ob upoštevanju člena 2, predmet retencije dela zneska plačila obresti. Stopnja retencije v prvih treh letih od datuma začetka uporabe tega sporazuma znaša 15 %, v naslednjih treh letih 20 % in nato 35 %.
   2.   Lihtenštajn sprejme potrebne ukrepe za zagotovitev, da plačilni zastopniki ustanovljeni na ozemlju Lihtenštajna, izvajajo naloge, potrebne za izvajanje tega sporazuma, in zlasti zagotovi določbe o postopkih in kaznih.
   Člen 2
   Prostovoljno razkritje
   1.   Lihtenštajn zagotovi postopek, ki omogoča, da se upravičeni lastnik, kakor ga opredeljuje člen 4, izogne retenciji iz člena 1 tako, da izrecno pooblasti svojega plačilnega zastopnika v Lihtenštajnu, da o plačilih obresti poroča pristojnemu organu te države. Tako pooblastilo zajema vsa plačila obresti, ki jih upravičenemu lastniku plača ta plačilni zastopnik.
   2.   Najmanjši obseg podatkov, ki jih mora posredovati plačilni zastopnik, kadar ga za to izrecno pooblasti upravičeni lastnik, sestoji iz:

               (a)

               identitete in rezidentstva upravičenega lastnika, ugotovljenega v skladu s členom 5;

               (b)

               naziva in naslova plačilnega zastopnika;

               (c)

               številke računa upravičenega lastnika ali, če nima računa, podatkov o dolžniški terjatvi, iz katere izhajajo obresti; in

               (d)

               zneska plačil obresti, izračunanega v skladu s členom 3.

         3.   Lihtenštajnski pristojni organ podatke iz odstavka 2 sporoči pristojnemu organu države članice, katere rezident je upravičeni lastnik. Takšno sporočanje podatkov je avtomatično in se opravi vsaj enkrat letno v obdobju šestih mesecev po koncu davčnega leta v Lihtenštajnu, za vsa plačila obresti v tistem letu.
   4.   Kadar se upravičeni lastnik odloči za takšen postopek prostovoljnega razkritja ali davčnemu organu v državi članici, katere rezident je, kako drugače prijavi svoj dohodek od obresti, ki mu jih je izplačal lihtenštajnski plačilni zastopnik, se ta dohodek od obresti obdavči v državi članici po istih stopnjah, kot se uporabljajo za podobne dohodke v tej državi.
   Člen 3
   Osnova za odmero retencije
   1.   Plačilni zastopnik zadrži retencijo iz člena 1(1) kot sledi:

               (a)

               v primeru plačila obresti v smislu člena 7(1)(a): od bruto zneska plačanih ali pripisanih obresti;

               (b)

               v primeru plačila obresti v smislu člena 7(1)(b) ali (d): od zneska obresti ali dohodka iz teh pododstavkov;

               (c)

               v primeru plačila obresti v smislu člena 7(1)(c): od zneska obresti iz tega pododstavka.

         2.   Za namene odstavka 1 se retencija odtegne sorazmerno dolžini obdobja, v katerem ima upravičeni lastnik dolžniško terjatev. Kadar plačilni zastopnik na podlagi podatkov, ki jih ima na voljo, ne more ugotoviti dolžine obdobja, plačilni zastopnik šteje, da ima upravičeni lastnik dolžniško terjatev ves čas njenega obstoja, razen če upravičeni lastnik ne predloži dokazila o datumu pridobitve terjatve.
   3.   Davki in retencije na isto plačilo obresti, ki niso retencija iz tega sporazuma, se odbijejo od zneska retencije, izračunane v skladu s tem členom. To zlasti vključuje „Liechtenstein Couponsteuer“ po 4 % stopnji.
   Člen 4
   Opredelitev upravičenega lastnika
   1.   V tem sporazumu „upravičeni lastnik“ pomeni vsakega posameznika, ki prejme plačilo obresti ali posameznika, za katerega se zagotovi plačilo obresti, razen če predloži dokazilo, da obresti ni prejel v lastno korist ali da niso bile zagotovljene v njegovo korist. Posameznik se ne šteje za upravičenega lastnika, če:

               (a)

               deluje kot plačilni zastopnik v smislu člena 6; ali

               (b)

               deluje v imenu pravne osebe, investicijskega sklada ali primerljivega ali enakovrednega telesa za skupne naložbe v vrednostne papirje; ali

               (c)

               deluje v imenu drugega posameznika, ki je upravičeni lastnik, in ki plačilnemu zastopniku razkrije svojo identiteto in državo, katere rezident je.

         2.   Kadar ima plačilni zastopnik podatke, ki kažejo na to, da posameznik, ki prejme plačilo obresti ali za katerega se zagotovi plačilo obresti, ni upravičeni lastnik, ta zastopnik izvede vse razumne ukrepe za ugotovitev identitete upravičenega lastnika. Če plačilni zastopnik ne more ugotoviti identitete upravičenega lastnika, zastopnik zadevnega posameznika obravnava kot upravičenega lastnika.
   Člen 5
   Identiteta in rezidentstvo upravičenih lastnikov
   Za namen ugotavljanja identitete in rezidentstva upravičenega lastnika iz člena 4 plačilni zastopnik vodi evidenco o priimku, imenu, naslovu in podrobnostih o rezidentstvu v skladu z lihtenštajnskimi predpisi o boju proti pranju denarja. Za pogodbene odnose, sklenjene na ali po 1. januarju 2004, ali transakcije, izvedene ob odsotnosti pogodbenih odnosov na ali po tem datumu, se pri posameznikih, ki predložijo potni list ali uradno osebno izkaznico, ki jo je izdala država članica, in ki izjavijo, da so rezidenti države, ki ni država članica ali Lihtenštajn, rezidentstvo ugotavlja na podlagi potrdila o rezidentstvu za davčne namene, ki ga izda pristojni organ države, za katero posameznik trdi, da je njen rezident. Če posameznik takšnega potrdila ne predloži, se za državo rezidentstva šteje država članica, ki je izdala potni list ali drug uradni osebni dokument.
   Člen 6
   Opredelitev plačilnega zastopnika
   Za namene tega sporazuma „plačilni zastopnik“ v Lihtenštajnu pomeni banke po lihtenštajnski bančni zakonodaji, trgovce z vrednostnimi papirji, fizične in pravne osebe, ki so rezidenti ali so ustanovljeni v Lihtenštajnu, vključno z gospodarskimi subjekti, kakor jih ureja lihtenštajnski Zakon o osebah in družbah (Personen und Gesellschaftsrecht), osebne družbe in stalne poslovne enote tujih družb, ki, četudi občasno, v okviru svojega poslovanja sprejemajo, držijo, vlagajo ali prenašajo sredstva tretjih oseb ali zgolj plačujejo obresti ali zagotavljajo plačilo obresti.
   Člen 7
   Opredelitev plačila obresti
   1.   Za namene tega sporazuma „plačilo obresti“ pomeni:

               (a)

               obresti, ki se plačajo ali pripišejo na račun in se nanašajo na dolžniške terjatve vseh vrst, vključno z obrestmi na fiduciarne depozite lihtenštajnskih plačilnih zastopnikov v dobro upravičenih lastnikov, kakor so opredeljeni v členu 4, ne glede na to, ali so zavarovane s hipoteko, in ne glede na to, ali imajo pravico do udeležbe v dolžnikovem dobičku, in še posebej dohodek od državnih vrednostnih papirjev ter dohodek iz obveznic ali zadolžnic, vključno s premijami in nagradami od takih vrednostnih papirjev, obveznic ali zadolžnic, pri čemer pa so izključene obresti iz posojil med posamezniki, ki ne opravljajo svoje poslovne dejavnosti. Kazni zaradi zamude pri plačilu se ne štejejo za plačila obresti;

               (b)

               obračunane ali h glavnici pripisane obresti pri prodaji, povračilu ali odkupu dolžniških terjatev iz točke (a);

               (c)

               dohodek, ki bodisi neposredno ali posredno prek subjekta iz člena 4(2) Direktive Sveta 2003/48/ES z dne 3. junija 2003 o obdavčevanju dohodka od prihrankov v obliki plačil obresti, v nadaljnjem besedilu „Direktiva“, izvira iz plačila obresti in ki ga razdelijo:

                           (i)

                           kolektivni naložbeni podjemi z domicilom v državi članici ali v Lihtenštajnu,

                           (ii)

                           subjekti z domicilom v državi članici, ki uporabljajo možnost po členu 4(3) Direktive in ki o tem dejstvu obvestijo plačilnega zastopnika,

                           (iii)

                           kolektivni naložbeni podjemi, ustanovljeni zunaj ozemlja pogodbenic,

               (d)

               dohodek dosežen s prodajo, povračilom ali odkupom delnic ali enot v naslednjih podjemih in subjektih, če ti neposredno ali posredno prek drugih kolektivnih naložbenih podjemov ali subjektov, ki so navedeni spodaj, naložijo več kot 40 % svojih sredstev v dolžniške terjatve iz točke (a):

                           (i)

                           kolektivni naložbeni podjemi z domicilom v državi članici ali v Lihtenštajnu,

                           (ii)

                           subjekti z domicilom v državi članici, ki uporabljajo možnost po členu 4(3) Direktive in ki o tem dejstvu obvestijo plačilnega zastopnika,

                           (iii)

                           kolektivni naložbeni podjemi, ustanovljeni zunaj ozemlja pogodbenic,

         2.   V zvezi s pododstavkom (1)(c), kadar plačilni zastopnik nima podatkov o deležu dohodka, ki izvira iz plačil obresti, se celoten znesek dohodka šteje za plačilo obresti.
   3.   V zvezi s pododstavkom (1)(d), kadar plačilni zastopnik nima podatkov o odstotku sredstev, ki so bila naložena v dolžniške terjatve ali v delnice ali enote, kot se opredeljuje v tem pododstavku, se šteje, da ta odstotek presega 40 %. Kadar plačilni zastopnik ne more določiti zneska realiziranega dohodka upravičenega lastnika, se šteje, da je dohodek enak iztržku od prodaje, povračila ali odkupa delnic ali enot.
   4.   Dohodek, povezan s podjemi ali subjekti, ki so do 15 % svojih sredstev naložili v dolžniške terjatve v smislu pododstavka 1(a), se v skladu s pododstavkoma 1(c) in (d) ne šteje za plačilo obresti.
   5.   Odstotek iz pododstavka (1)(d) in odstavka 3 od 1. januarja 2011 znaša 25 %.
   6.   Odstotka iz pododstavka (1)(d) in odstavka 4 se določita glede na naložbeno politiko, kot jo opredeljujejo pravila sklada ali instrumenti o ustanovitvi zadevnih podjemov ali subjektov, ali, če teh pravil ni, glede na dejansko sestavo sredstev zadevnih podjemov ali subjektov.
   Člen 8
   Delitev prihodkov
   1.   Lihtenštajn obdrži 25 % prihodka, ustvarjenega z retencijo iz tega sporazuma, 75 % prihodka pa prenese državi članici, katere rezident je upravičeni lastnik.
   2.   Taki prenosi se izvršijo za vsako leto v enem obroku za vsako državo članico, najpozneje v obdobju šestih mesecev po koncu davčnega leta v Lihtenštajnu.
   Člen 9
   Odprava dvojnega obdavčevanja
   1.   Če so bile obresti, ki jih je prejel upravičeni lastnik, predmet retencije pri plačilnem zastopniku v Lihtenštajnu, mu država članica, katere rezident za davčne namene je upravičeni lastnik, prizna davčni odbitek v višini zneska retencije. Kadar ta znesek presega znesek davčne obveznosti na celoten znesek obresti, ki so predmet retencije v skladu z njeno nacionalno zakonodajo, država članica rezidentstva za davčne namene upravičenemu lastniku povrne presežni del odtegnjenega davka.
   2.   Če so bile obresti upravičenega lastnika predmet kakršnih koli drugih vrst davkov in retencij, razen teh iz tega sporazuma, in država članica rezidentstva za davčne namene, v skladu s svojo nacionalno zakonodajo ali konvencijami o dvojnem obdavčevanju, prizna odbitek davka za takšne davke in retencije, se takšni drugi davki in retencije odbijejo pred uporabo postopka iz odstavka 1. Država članica rezidentstva za davčne namene priznava potrdila lihtenštajnskih plačilnih zastopnikov kot ustrezno dokazilo o davku ali retenciji, ob pogoju, da bodo pristojni organi države članice rezidentstva za davčne namene pri lihtenštajnskih pristojnih organih lahko preverili podatke iz potrdil, ki jih izdajo lihtenštajnski plačilni zastopniki.
   3.   Država članica, katere rezident je upravičeni lastnik za davčne namene, lahko mehanizem davčnega odbitka iz odstavkov 1 in 2 nadomesti s povračilom retencije iz člena 1.
   Člen 10
   Izmenjava informacij
   1.   Pristojni organi Lihtenštajna in vseh držav članic o dohodkih iz tega sporazuma izmenjujejo informacije o dejanjih, ki po zakonodaji zaprošene države predstavljajo davčno goljufijo ali podobno. „Podobno“ vključuje samo kršitve z isto stopnjo nezakonitosti, kot jo ima po zakonodaji zaprošene države davčna goljufija. V odgovoru na ustrezno utemeljeno zahtevo zaprošena država zagotovi v skladu s svojo procesno zakonodajo informacije o zadevah, ki jih država prosilka preiskuje ali bi jih lahko preiskovala na podlagi civilnega ali kazenskega postopka. Vsaka informacija, ki jo prejme Lihtenštajn ali država članica se obravnava kot zaupna informacija na enak način kot se obravnavajo informacije prejete v skladu z domačo zakonodajo te države in se razkrijejo le osebam ali organom (vključno s sodišči in upravnimi organi) v zvezi z oceno ali zbiranjem ali izvrševanjem, pregonom ali obravnavo pritožb v zvezi z davki na dohodek iz tega sporazuma. Te osebe ali organi uporabljajo informacije samo za te namene. Informacije lahko razkrijejo v javnih sodnih postopkih ali v sodnih odločbah.
   2.   Pri ugotavljanju ali se informacije lahko posredujejo kot odgovor na zahtevo, zaprošena država uporabi predpis o zastaranju v skladu z zakonodajo države prosilke namesto predpisa o zastaranju zaprošene države.
   3.   Zaprošena država zagotovi informacije, kadar država prosilka utemeljeno sumi, da bi dejanje lahko predstavljalo davčno goljufijo ali podobno. Sum države prosilke o davčni goljufiji ali podobnem lahko temelji na:

               (a)

               dokumentih, bodisi overjenih ali ne, vključujoč med drugim poslovne evidence, poslovne knjige ali informacije o bančnih računih;

               (b)

               pričevanju davkoplačevalca;

               (c)

               informacijah, pridobljenih od informatorja ali druge tretje osebe, ki so bile neodvisno potrjene ali so verjetno zanesljive; ali

               (d)

               posrednih dokazih.

         4.   Če država članica zahteva, se bo Lihtenštajn dvostransko pogajal s to državo članico, da bi opredelil posamezne kategorije, ki spadajo pod „podobno“, v skladu s postopki obdavčevanja v tej državi.
   Člen 11
   Pristojni organi
   Za namene tega sporazuma pristojni organi pomenijo organe, navedene v Prilogi I.
   Člen 12
   Posvetovanje
   Če pride do nesoglasja med lihtenštajnskim pristojnim organom in enim ali več pristojnimi organi iz člena 11 glede razlage ali uporabe tega sporazuma, si organi prizadevajo rešiti to nesoglasje z medsebojnim sporazumom. O rezultatih posvetovanj nemudoma poročajo Komisiji Evropskih skupnosti in pristojnim organom drugih držav članic. Na zahtevo katerega koli od pristojnih organov lahko Komisija sodeluje pri posvetovanjih v zvezi z razlago.
   Člen 13
   Pregled
   1.   Pogodbenici se med seboj posvetujeta vsaj enkrat vsake tri leta ali na zahtevo katere koli pogodbenice z namenom pregledati in – če se pogodbenicama zdi potrebno – izboljšati pravilno delovanje tega sporazuma ter oceniti mednarodna dogajanja. Posvetovanja se začnejo v roku enega meseca od zahteve ali, v nujnih primerih, takoj, ko je to mogoče.
   2.   Na osnovi takšne ocene se lahko pogodbenici posvetujeta, da bi proučili, ali so, ob upoštevanju mednarodnega dogajanja, potrebne spremembe tega sporazuma.
   3.   Takoj ko so na voljo zadostne izkušnje glede popolnega izvajanja člena 1(1), se pogodbenice posvetujejo, da bi proučile, ali so, ob upoštevanju mednarodnega dogajanja, potrebne spremembe tega sporazuma.
   4.   Za namene posvetovanj iz odstavkov 1, 2 in 3, vsaka pogodbenica drugo pogodbenico obvesti o možnih dogajanjih, ki bi lahko vplivala na pravilno delovanje tega sporazuma. To vključuje tudi vse ustrezne sporazume med eno od pogodbenic in tretjo državo.
   Člen 14
   Razmerje do dvostranskih konvencij o dvojnem obdavčevanju
   Določbe konvencij o dvojnem obdavčevanju med Lihtenštajnom in državami članicami ne preprečujejo odmere retencije, kot jo predvideva ta sporazum.
   Člen 15
   Prehodne določbe za prenosljive dolžniške vrednostne papirje (1)

   1.   Od dneva začetka uporabe tega sporazuma in dokler vsaj ena izmed držav članic uporablja podobne določbe, vendar najpozneje do 31. decembra 2010, se domače in mednarodne obveznice in drugi prenosljivi dolžniški vrednostni papirji, ki so bili prvič izdani pred 1. marcem 2001 ali za katere so prvotne prospekte za izdajo pred tem datumom odobrili pristojni organi, ne štejejo za dolžniške terjatve v smislu člena 7(1)(a), če od vključno 1. marca 2002 ni bila izdana nobena nadaljnja emisija takšnih prenosljivih dolžniških vrednostnih papirjev.
   Dokler pa vsaj ena država članica uporablja podobne določbe, se določbe tega člena še naprej uporabljajo tudi po 31. decembru 2010 za takšne prenosljive vrednostne papirje:

               —

               ki vsebujejo klavzulo o obrutenju in predčasnem odkupu ter

               —

               kadar je plačilni zastopnik, kot ga opredeljuje člen 6, ustanovljen v Lihtenštajnu, in

               —

               ta plačilni zastopnik plača ali zagotovi plačilo obresti v neposredno korist upravičenega lastnika, ki je rezident države članice.

         Če in ko vse države članice prenehajo uporabljati podobne določbe, se določbe tega člena še naprej uporabljajo samo za takšne prenosljive vrednostne papirje:

               —

               ki vsebujejo klavzulo o obrutenju in predčasnem odkupu ter

               —

               kadar je plačilni zastopnik izdajatelja ustanovljen v Lihtenštajnu, in

               —

               ta plačilni zastopnik plača ali zagotovi plačilo obresti v neposredno korist upravičenega lastnika, ki je rezident države članice.

         Če država ali povezan subjekt, ki deluje kot državni organ ali katerega vloga je priznana z mednarodno pogodbo (navedeno v Prilogi II k temu sporazumu), od 1. marca 2002 naprej izda dodatno emisijo prej omenjenega prenosljivega dolžniškega vrednostnega papirja, se celotna emisija takšnega vrednostnega papirja, ki je sestavljena iz prve emisije in vseh naslednjih emisij, šteje za dolžniško terjatev v smislu člena 7(1)(a) tega sporazuma.
   Če kateri koli drug izdajatelj, ki ni zajet v četrtem pododstavku, od 1. marca 2002 naprej izda dodatno emisijo prej omenjenega prenosljivega dolžniškega vrednostnega papirja, se takšna dodatna emisija šteje za dolžniško terjatev v smislu člena 7(1)(a) tega sporazuma.
   2.   Ta člen Lihtenštajnu in državam članicam ne preprečuje nadaljnjega obdavčevanja prihodka od prenosljivih dolžniških vrednostnih papirjev iz odstavka (1) v skladu z njihovo nacionalno zakonodajo.
   Člen 16
   Podpis, začetek in trajanje veljavnosti
   1.   Ta sporazum morata pogodbenici ratificirati ali potrditi v skladu s svojimi lastnimi postopki. Pogodbenici druga drugo obvestita o zaključku teh postopkov. Sporazum začne veljati prvi dan drugega meseca po zadnjem uradnem obvestilu.
   2.   Ob upoštevanju izpolnjevanja ustavnih obveznosti Lihtenštajna in prava Skupnosti glede sklepanja mednarodnih sporazumov in brez poseganja v člen 17, Lihtenštajn in, kjer je to ustrezno, Skupnost učinkovito izvajata in uporabljata ta sporazum do 1. julija 2005 in se o tem uradno obvestita.
   3.   Ta sporazum velja, dokler ga ne odpove ena od pogodbenic.
   4.   Vsaka pogodbenica lahko ta sporazum odpove z uradnim obvestilom drugi pogodbenici. V takem primeru ta sporazum preneha veljati 12 mesecev po predložitvi uradnega obvestila.
   Člen 17
   Uporaba in ustavitev uporabe
   1.   Ta sporazum se uporablja pod pogojem, da odvisna ali pridružena ozemlja držav članic iz poročila Ekonomsko-finančnega sveta Evropskemu svetu v Santa Maria da Feira 19. in 20. junija 2000 ter Združene države Amerike, Švica, Andora, Monako in San Marino, sprejmejo in izvajajo ukrepe, ki so skladni ali enakovredni ukrepom v Direktivi ali v tem sporazumu in predvidijo iste datume začetka izvajanja.
   2.   Pogodbenici vsaj šest mesecev pred datumom iz člena 16(2) tega sporazuma v medsebojnem soglasju odločita, ali bodo izpolnjeni pogoji iz odstavka (1), pri čemer upoštevata datume začetka veljavnosti ustreznih ukrepov v zadevnih tretjih državah in odvisnih ali pridruženih ozemljih. Če se pogodbenici ne odločita, da bodo izpolnjeni pogoji, soglasno sprejmeta nov datum za namene člena 16(2).
   3.   V primeru, da se Direktiva ali del Direktive začasno ali stalno ne more več uporabljati v skladu s pravom Skupnosti ali v primeru, da država članica ustavi uporabo svojih izvedbenih predpisov, lahko katera koli pogodbenica z uradnim obvestilom s takojšnjim učinkom drugi pogodbenici ustavi uporabo tega sporazuma ali delov tega sporazuma.
   4.   V primeru, da ena od tretjih držav ali ozemelj iz odstavka 1 naknadno preneha uporabljati ukrepe iz omenjenega odstavka, lahko katera koli pogodbenica z uradnim obvestilom drugi pogodbenici odloži uporabo tega sporazuma. Odložitev uporabe se začne izvajati ne prej kot dva meseca po taki uradni obvestitvi. Uporaba tega sporazuma se nadaljuje takoj, ko je obnovljena uporaba ukrepov.
   Člen 18
   Terjatve in končne poravnave
   1.   V primeru odpovedi tega sporazuma ali odloga njegove uporabe v celoti ali delno, ostanejo terjatve posameznikov v skladu s členom 9 nespremenjene.
   2.   V takem primeru Lihtenštajn pripravi končni obračun najpozneje do konca obdobja uporabe tega sporazuma in opravi končno plačilo državam članicam.
   Člen 19
   Ozemlje uporabe
   Ta sporazum se uporablja na eni strani na ozemlju, na katerem se uporablja Pogodba o ustanovitvi Evropske skupnosti, pod pogoji, določenimi v tej pogodbi, ter na drugi strani na ozemlju Lihtenštajna.
   Člen 20
   Priloge
   1.   Priloge so sestavni del tega sporazuma.
   2.   Seznam pristojnih organov iz Priloge I se lahko spremeni le z uradnim obvestilom Lihtenštajna drugi pogodbenici za organ iz točke (a) te priloge in z uradnim obvestilom Skupnosti za druge organe.
   Seznam povezanih subjektov iz Priloge II se lahko spremeni z medsebojnim dogovorom.
   Člen 21
   Jeziki
   1.   Ta sporazum se sestavi v dveh izvodih v angleškem, češkem, danskem, estonskem, finskem, francoskem, grškem, italijanskem, latvijskem, litovskem, madžarskem, nemškem, nizozemskem, poljskem, portugalskem, slovaškem, slovenskem, španskem in švedskem jeziku, pri čemer je vsako besedilo enako verodostojno.
   2.   Različico v malteškem jeziku pogodbenici overita na podlagi izmenjave pisem. Ta različica je enako verodostojna kot različice v jezikih iz odstavka 1.

      EN FE DE LO CUAL, los plenipotenciarios abajo firmantes suscriben el presente Acuerdo.
      NA DŮKAZ ČEHOŽ připojili níže podepsaní zplnomocnění zástupci k této smlouvě své podpisy.
      TIL BEKRÆFTELSE HERAF har undertegnede befuldmægtigede underskrevet denne aftale.
      ZU URKUND DESSEN haben die unterzeichneten Bevollmächtigten ihre Unterschriften unter dieses Abkommen gesetzt.
      SELLE KINNITUSEKS on täievolilised esindajad käesolevale lepingule alla kirjutanud.
      ΣΕ ΠΙΣΤΩΣΗ ΤΩΝ ΑΝΩΤΕΡΩ, οι υπογράφοντες πληρεξούσιοι έθεσαν την υπογραφή τους κάτω από την παρούσα συμφωνία.
      IN WITNESS WHEREOF, the undersigned plenipotentiaries have hereunto set their hands.
      EN FOI DE QUOI, les plénipotentiaires soussignés ont apposé leurs signatures au bas du présent accord.
      IN FEDE DI CHE, i plenipotenziari sottoscritti hanno apposto la propria firma in calce al presente accordo.
      TO APLIECINOT, attiecīgi pilnvarotas personas ir parakstījušas šo nolīgumu.
      TAI PALIUDYDAMI, šį Susitarimą pasirašė toliau nurodyti įgaliotieji atstovai.
      FENTIEK HITELÉÜL e megállapodást az alulírott meghatalmazottak alább kézjegyükkel látták el.
      B'XIEHDA TA' DAN, il-Plenipotenzjari hawn taħt iffirmati ffirmaw dan il-Ftehim.
      TEN BLIJKE WAARVAN de ondergetekende gevolmachtigden hun handtekening onder deze overeenkomst hebben geplaatst.
      W DOWÓD CZEGO, niżej podpisani pełnomocnicy złożyli swoje podpisy.
      EM FÉ DO QUE, os plenipotenciários abaixo assinados apuserem as suas assinaturas no final do presente Acordo.
      NA DÔKAZ ČOHO dolupodpísaní splnomocnení zástupcovia podpísali túto dohodu.
      V POTRDITEV TEGA so spodaj podpisani pooblaščenci podpisali ta sporazum.
      TÄMÄN VAKUUDEKSI allamainitut täysivaltaiset edustajat ovat allekirjoittaneet tämän sopimuksen.
      TILL BEVIS HÄRPÅ har undertecknade befullmäktigade undertecknat detta avtal.
      Hecho en Bruselas, el siete de diciembre del dos mil cuatro.
      V Bruselu dne sedmého prosince dva tisíce čtyři.
      Udfærdiget i Bruxelles, den syvende december to tusind og fire.
      Geschehen zu Brüssel am siebten Dezember zweitausendundvier.
      Kahe tuhande neljanda aasta detsembrikuu seitsmendal päeval Brüsselis.
      Εγινε στις Βρυξέλλες, στις εφτά Δεκεμβρίου δύο χιλιάδες τέσσερα.
      Done at Brussels on the seventh day of December in the year two thousand and four.
      Fait à Bruxelles, le sept décembre deux mille quatre.
      Fatto a Bruxelles, addì sette dicembre duemilaquattro.
      Briselē, divi tūkstoši ceturtā gada septītajā decembrī.
      Pasirašyta du tūkstančiai ketvirtųjų metų gruodžio septintą dieną Briuselyje.
      Kelt Brüsszelben, a kettőezer negyedik év december hetedik napján.
      Magħmul fi Brussel fis-seba' jum ta' Diċembru tas-sena elfejn u erbgħa.
      Gedaan te Brussel, de zevende december tweeduizendvier.
      Sporządzono w Brukseli dnia siódmego grudnia roku dwutysięcznego czwartego.
      Feito em Bruxelas, em sete de Dezembro de dois mil e quatro.
      V Bruseli siedmeho decembra dvetisícštyri.
      V Bruslju, dne sedmega decembra leta dva tisoč štiri.
      Tehty Brysselissä seitsemäntenä päivänä joulukuuta vuonna kaksituhattaneljä.
      Som skedde i Bryssel den sjunde december tjugohundrafyra.

         Por la Comunidad Europea
         Za Evropské společenství
         For Det Europæiske Fællesskab
         Für die Europäische Gemeinschaft
         Euroopa Ühenduse nimel
         Για την Ευρωπαϊκή Κοινότητα
         For the European Community
         Pour la Communauté européenne
         Per la Comunità europea
         Eiropas Kopienas vārdā
         Europos bendrijos vardu
         az Európai Közösség részéről
         Għall-Komunità Ewropea
         Voor de Europese Gemeenschap
         W imieniu Wspólnoty Europejskiej
         Pela Comunidade Europeia
         Za Európske spoločenstvo
         za Evropsko skupnost
         Euroopan yhteisön puolesta
         På Europeiska gemenskapens vägnar

         Für das Fürstentum Liechtenstein

      (1)  Tako kot v Direktivi se te prehodne določbe uporabljajo tudi za prenosljive dolžniške vrednostne papirje investicijskih skladov.
   PRILOGA I
   SEZNAM PRISTOJNIH ORGANOV POGODBENIC
   Za namene tega sporazuma so „pristojni organi“:

               (a)

               v Kneževini Lihtenštajn: Die Regierung des Fürstentums Liechtenstein ali pooblaščeni zastopnik,

               (b)

               v Kraljevini Belgiji: De Minister van Financiën/Le Ministre des Finances ali pooblaščeni zastopnik,

               (c)

               v Češki Republiki: Ministr financí ali pooblaščeni zastopnik,

               (d)

               v Kraljevini Danski: Skatteministeren ali pooblaščeni zastopnik,

               (e)

               v Zvezni republiki Nemčiji: Der Bundesminister der Finanzen ali pooblaščeni zastopnik,

               (f)

               v Republiki Estoniji: Rahandusminister ali pooblaščeni zastopnik,

               (g)

               v Helenski republiki: Ο Υπουργός Οικονομίας και Οικονομικών ali pooblaščeni zastopnik,

               (h)

               v Kraljevini Španiji: El Ministro de Economía y Hacienda ali pooblaščeni zastopnik,

               (i)

               v Francoski republiki: Le Ministre chargé du budget ali pooblaščeni zastopnik,

               (j)

               na Irskem: The Revenue Commissioners ali pooblaščeni zastopniki,

               (k)

               v Italijanski republiki: Il Capo del Dipartimento per le Politiche Fiscali ali pooblaščeni zastopnik,

               (l)

               v Republiki Ciper: Υπουργός Οικονομικών ali pooblaščeni zastopnik,

               (m)

               v Republiki Latviji: Finanšu ministrs ali pooblaščeni zastopnik,

               (n)

               v Republiki Litvi: Finansų ministras ali pooblaščeni zastopnik,

               (o)

               v Velikem vojvodstvu Luksemburg: Le Ministre des Finances ali pooblaščeni zastopnik; vendar je za namene člena 10 pristojni organ „le Procureur Général d’Etat luxembourgeois“,

               (p)

               v Republiki Madžarski: A pénzügyminiszter ali pooblaščeni zastopnik,

               (q)

               v Republiki Malti: Il-Ministru responsabbli għall-Finanzi ali pooblaščeni zastopnik,

               (r)

               v Kraljevini Nizozemski: De Minister van Financiën ali pooblaščeni zastopnik,

               (s)

               v Republiki Avstriji: Der Bundesminister für Finanzen ali pooblaščeni zastopnik,

               (t)

               v Republiki Poljski: Minister Finansów ali pooblaščeni zastopnik,

               (u)

               v Portugalski republiki: O Ministro das Finanças ali pooblaščeni zastopnik,

               (v)

               v Republiki Sloveniji: Minister za finance ali pooblaščeni zastopnik,

               (w)

               v Slovaški republiki: Minister financií ali pooblaščeni zastopnik,

               (x)

               v Republiki Finski: Valtiovarainministeriö/Finansministeriet ali pooblaščeni zastopnik,

               (y)

               v Kraljevini Švedski: Chefen för Finansdepartementet ali pooblaščeni zastopnik,

               (z)

               v Združenem kraljestvu Velike Britanije in Severne Irske in na evropskih ozemljih, za katerih zunanje odnose je odgovorno Združeno kraljestvo: the Commissioners of Inland Revenue ali njihov pooblaščeni zastopnik in pristojni organ v Gibraltarju, ki ga bo Združeno kraljestvo imenovalo v skladu s sprejetimi dogovori glede gibraltarskih oblasti v kontekstu instrumentov EU in ES in zadevnih pogodb, uradno posredovanih državam članicam in institucijam Evropske unije 19. aprila 2000, kopijo katerih Generalni sekretar Sveta Evropske unije uradno pošlje Lihtenštajnu in ki se uporabljajo za ta sporazum.

         PRILOGA II
   SEZNAM POVEZANIH SUBJEKTOV
   Za namene člena 15 tega sporazuma se za „povezane subjekte, ki delujejo kot državni organi ali katerih vloga je priznana z mednarodno pogodbo“ štejejo naslednji subjekti:
   SUBJEKTI V EVROPSKI UNIJI:
   Belgija

               Vlaams Gewest (Flamska regija)

               Région wallonne (Valonska regija)

               Région bruxelloise/Brussels Gewest (Regija glavnega mesta Bruselj)

               Communauté française (Francoska skupnost)

               Vlaamse Gemeenschap (Flamska skupnost)

               Deutschsprachige Gemeinschaft (Nemško govoreča skupnost)

         Španija

               Xunta de Galicia (Regionalni zakonodajni svet Galicije)

               Junta de Andalucía (Regionalni zakonodajni svet Andaluzije)

               Junta de Extremadura (Regionalni zakonodajni svet Extremadure)

               Junta de Castilla-La Mancha (Regionalni zakonodajni svet Kastilje-La Manche)

               Junta de Castilla-León (Regionalni zakonodajni svet Kastilje-León)

               Gobierno Foral de Navarra (Regionalna vlada Navarre)

               Govern de les Illes Balears (Vlada Balearskih otokov)

               Generalitat de Catalunya (Avtonomna vlada Katalonije)

               Generalitat de Valencia (Avtonomna vlada Valencije)

               Diputación General de Aragón (Regionalni svet Aragona)

               Govern de les Illes Balears (Vlada Kanarskih otokov)

               Gobierno de Murcia (Vlada Murcie)

               Gobierno de Madrid (Vlada Madrida)

               Gobierno de la Comunidad Autónoma del País Vasco/Euzkadi (Vlada avtonomne skupnosti Baskije)

               Diputación Foral de Guipúzcoa (Regionalni svet Guipúzcoe)

               Diputación Foral de Vizcaya/Bizkaia (Regionalni svet Biskaje)

               Diputación Foral de Alava (Regionalni svet Alave)

               Ayuntamiento de Madrid (Svet mesta Madrid)

               Ayuntamiento de Barcelona (Svet mesta Barcelona)

               Cabildo Insular de Gran Canaria (Otoški svet Gran Canarie)

               Cabildo Insular de Tenerife (Otoški svet Tenerifeja)

               Instituto de Crédito Oficial (Javna kreditna institucija)

               Instituto Catalán de Finanzas (Finančna institucija Katalonije)

               Instituto Valenciano de Finanzas (Finančna institucija Valencije)

         Grčija

               Оργανισμός Тηλεπικοινωνιών Ελλάδος (Državna telekomunikacijska organizacija)

               Оργανισμός Σιδηροδρόμων Ελλάδος (Državne železnice)

               Δημόσια Επιχείρηση Ηλεκτρισμού (Javno elektrogospodarstvo)

         Francija

               La Caisse d'amortissement de la dette sociale (CADES) (Sklad za odkup socialnega dolga)

               L'Agence française de développement (AFD) (Francoska razvojna agencija)

               Réseau Ferré de France (RFF) (Francoske železnice)

               Caisse Nationale des Autoroutes (CNA) (Državni sklad za avtoceste)

               Assistance publique Hôpitaux de Paris (APHP) (Državna pomoč pariškim bolnišnicam)

               Charbonnages de France (CDF) (Francoska uprava za premog)

               Entreprise minière et chimique (EMC) (Podjetje za rudarstvo in kemikalije)

         Italija

               Regije

               Province

               Občine

               Cassa Depositi e Prestiti (Sklad za depozite in posojila)

         Latvija

               Pašvaldības (lokalne vlade)

         Poljska

               gminy (občine)

               powiaty (okraji)

               województwa (vojvodstva)

               związki gmin (skupnosti občin)

               powiatów (skupnosti okrajev)

               województw (skupnosti vojvodstev)

               miasto stołeczne Warszawa (glavno mesto Varšava)

               Agencja Restrukturyzacji i Modernizacji Rolnictwa (Agencija za prestrukturiranje in modernizacijo kmetijstva)

               Agencja Nieruchomości Rolnych (Agencija za kmetijsko premoženje)

         Portugalska

               Região Autónoma da Madeira (Avtonomna regija Madeire)

               Região Autónoma dos Açores (Avtonomna regija Azorskih otokov)

               Občine

         Slovaška

               mestá a obce (občine)

               Železnice Slovenskej republiky (Slovaške železnice)

               Štátny fond cestného hospodárstva (Državni sklad cestnega gospodarstva)

               Slovenské elektrárne (Slovaške elektrarne)

               Vodohospodárska výstavba (Družba za vodnogospodarske gradnje)

         MEDNARODNI SUBJEKTI:

               Evropska banka za obnovo in razvoj

               Evropska investicijska banka

               Azijska razvojna banka

               Afriška razvojna banka

               Svetovna banka/Mednarodna banka za obnovo in razvoj/Mednarodni denarni sklad

               Mednarodna finančna korporacija

               Medameriška razvojna banka

               Sklad Sveta Evrope za socialni razvoj

               EURATOM

               Evropska skupnost

               Corporación Andina de Fomento (CAF) (Andska razvojna korporacija)

               Eurofima

               Evropska skupnost za premog in jeklo

               Nordijska investicijska banka

               Karibska razvojna banka

         Določbe člena 15 ne vplivajo na morebitne mednarodne obveznosti, ki jih imajo pogodbenice do zgoraj navedenih mednarodnih subjektov.
   SUBJEKTI V TRETJIH DRŽAVAH:
   Subjekti, ki izpolnjujejo naslednje pogoje:

               1)

               Subjekt se po nacionalnih merilih jasno šteje za osebo javnega prava.

               2)

               Takšna oseba javnega prava je netržni proizvajalec, ki upravlja in financira skupino dejavnosti, predvsem dobavo netržnega blaga in storitev, ki so namenjene v korist skupnosti in ki jih dejansko nadzira država.

               3)

               Takšna oseba javnega prava se v velikem obsegu in redno zadolžuje.

               4)

               Zadevna država lahko jamči, da takšna oseba javnega prava v primeru klavzul o obrutenju ne bo izvedla predčasnega odkupa.

         MEMORANDUM O SOGLASJU
   med Evropsko skupnostjo, Kraljevino Belgijo, Češko republiko, Kraljevino Dansko, Zvezno republiko Nemčijo, Republiko Estonijo, Helensko republiko, Kraljevino Španijo, Francosko republiko, Irsko, Italijansko republiko, Republiko Ciper, Republiko Latvijo, Republiko Litvo, Velikim vojvodstvom Luksemburg, Republiko Madžarsko, Republiko Malto, Kraljevino Nizozemsko, Republiko Avstrijo, Republiko Poljsko, Portugalsko republiko, Republiko Slovenijo, Slovaško republiko, Republiko Finsko, Kraljevino Švedsko, Združenim kraljestvom Velika Britanija in Severna Irska in Kneževino Lihtenštajn
   EVROPSKA SKUPNOST,
   KRALJEVINA BELGIJA,
   ČEŠKA REPUBLIKA,
   KRALJEVINA DANSKA,
   ZVEZNA REPUBLIKA NEMČIJA,
   REPUBLIKA ESTONIJA,
   HELENSKA REPUBLIKA,
   KRALJEVINA ŠPANIJA,
   FRANCOSKA REPUBLIKA,
   IRSKA,
   ITALIJANSKA REPUBLIKA,
   REPUBLIKA CIPER,
   REPUBLIKA LATVIJA,
   REPUBLIKA LITVA,
   VELIKO VOJVODSTVO LUKSEMBURG,
   REPUBLIKA MADŽARSKA,
   REPUBLIKA MALTA,
   KRALJEVINA NIZOZEMSKA,
   REPUBLIKA AVSTRIJA,
   REPUBLIKA POLJSKA,
   PORTUGALSKA REPUBLIKA,
   REPUBLIKA SLOVENIJA,
   SLOVAŠKA REPUBLIKA,
   REPUBLIKA FINSKA,
   KRALJEVINA ŠVEDSKA,
   ZDRUŽENO KRALJESTVO VELIKA BRITANIJA IN SEVERNA IRSKA
   in
   KNEŽEVINA LIHTENŠTAJN, v nadaljnjem besedilu „Lihtenštajn“
   SO SE DOGOVORILI O NASLEDNJEM:
   1.   UVOD
   Lihtenštajn in Evropska skupnost skleneta Sporazum o ukrepih, enakovrednih tistim iz Direktive Sveta 2003/48/ES z dne 3. junija 2003 o obdavčenju dohodka od prihrankov v obliki plačil obresti (v nadaljevanju „Direktiva“). Ta memorandum o soglasju dopolnjuje ta sporazum.
   2.   RAZPRAVA ZA ZAGOTOVITEV ENAKOVREDNIH UKREPOV Z OSTALIMI TRETJIMI DRŽAVAMI
   V prehodnem obdobju, predvidenem v Direktivi, bo Evropska skupnost začela razprave z drugimi pomembnimi finančnimi centri, da bi se v teh jurisdikcijah spodbudilo sprejetje ukrepov, enakovrednih tistim, ki jih bo uporabljala Skupnost.
   3.   IZJAVA O NAMERI
   Podpisnice tega memoranduma o soglasju izjavljajo, da Sporazum iz točke 1 in ta memorandum zagotavljata sprejemljiv in uravnotežen dogovor, ki varuje interese pogodbenic. Zato bodo izvajale dogovorjene ukrepe v dobri veri in ne bodo delovale enostransko, da ne bi brez upravičenega razloga ogrozile tega sporazuma.
   Če bi bila odkrita bistvena razlika med področjem uporabe Direktive, kot je bila sprejeta 3. junija 2003, in področjem uporabe Sporazuma, predvsem glede člena 6 Sporazuma, bosta pogodbenici takoj začeli posvetovanja v skladu s členom 13(1) Sporazuma, da bi zagotovili ohranitev enakovredne narave ukrepov iz Sporazuma.
   Lihtenštajn se obvezuje, da bo storil vse, kar je v njegovi moči, da v skladu s svojo procesno zakonodajo nemudoma ugotovi sprejemljivost ustrezno utemeljene zahteve za izmenjavo podatkov v skladu s členom 10 Sporazuma.
   Evropska unija in njene države članice bodo upoštevale odločitev Lihtenštajna, da bodo zagotovljeni ukrepi, enakovredni tistim v Direktivi, v zvezi z njihovim sodelovanjem z Lihtenštajnom, vključno s sodelovanjem pri davčnih zadevah. Podpisnice se strinjajo, da lahko v tem smislu katera koli stranka pri pogajanjih iz člena 10(4) tega sporazuma ob teh pogajanjih izpostavi tudi druga vprašanja v zvezi z obdavčevanjem, vključno z vprašanji, ki se nanašajo na odpravo ali zmanjšanje dvojnega obdavčevanja dohodka.
   Sestavljeno v Brulju, 7. decembra 2004 v dveh izvodih, v angleškem, češkem, danskem, estonskem, finskem, francoskem, grškem, italijanskem, latvijskem, litovskem, nemškem, nizozemskem, portugalskem, slovaškem, slovenskem, španskem, švedskem jeziku; pri čemer je vsaka od teh jezikovnih različic enako verodostojna.
   Različico v malteškem jeziku podpisnice overijo na podlagi izmenjave pisem. Ta različica bo enako verodostojna kot različice v jezikih, ki so navedeni v prejšnjem odstavku.

      EN FE DE LO CUAL, los plenipotenciarios abajo firmantes suscriben el presente Acuerdo.
      NA DŮKAZ ČEHOŽ připojili níže podepsaní zplnomocnění zástupci k této smlouvě své podpisy.
      TIL BEKRÆFTELSE HERAF har undertegnede befuldmægtigede underskrevet denne aftale.
      ZU URKUND DESSEN haben die unterzeichneten Bevollmächtigten ihre Unterschriften unter dieses Abkommen gesetzt.
      SELLE KINNITUSEKS on täievolilised esindajad käesolevale lepingule alla kirjutanud.
      ΣΕ ΠΙΣΤΩΣΗ ΤΩΝ ΑΝΩΤΕΡΩ, οι υπογράφοντες πληρεξούσιοι έθεσαν την υπογραφή τους κάτω από την παρούσα συμφωνία.
      IN WITNESS WHEREOF, the undersigned Plenipotentiaries have hereunto set their hands.
      EN FOI DE QUOI, les plénipotentiaires soussignés ont apposé leurs signatures au bas du présent accord.
      IN FEDE DI CHE, i plenipotenziari sottoscritti hanno apposto la propria firma in calce al presente accordo.
      TO APLIECINOT, attiecīgi pilnvarotas personas ir parakstījušas šo nolīgumu.
      TAI PALIUDYDAMI, šį Susitarimą pasirašė toliau nurodyti įgaliotieji atstovai.
      FENTIEK HITELÉÜL e megállapodást az alulírott meghatalmazottak alább kézjegyükkel látták el.
      B'XIEHDA TA' DAN, il-Plenipotenzjari hawn taħt iffirmati ffirmaw dan il-Ftehim.
      TEN BLIJKE WAARVAN de ondergetekende gevolmachtigden hun handtekening onder deze overeenkomst hebben geplaatst.
      W DOWÓD CZEGO, niżej podpisani pełnomocnicy złożyli swoje podpisy.
      EM FÉ DO QUE, os plenipotenciários abaixo assinados apuserem as suas assinaturas no final do presente Acordo.
      NA DÔKAZ ČOHO dolupodpísaní splnomocnení zástupcovia podpísali túto dohodu.
      V POTRDITEV TEGA so spodaj podpisani pooblaščenci podpisali ta sporazum.
      TÄMÄN VAKUUDEKSI allamainitut täysivaltaiset edustajat ovat allekirjoittaneet tämän sopimuksen.
      TILL BEVIS HÄRPÅ har undertecknade befullmäktigade undertecknat detta avtal.
      Hecho en Bruselas, el siete de diciembre del dos mil cuatro.
      V Bruselu dne sedmého prosince dva tisíce čtyři.
      Udfærdiget i Bruxelles den syvende december to tusind og fire.
      Geschehen zu Brüssel am siebten Dezember zweitausendundvier.
      Kahe tuhande neljanda aasta detsembrikuu seitsmendal päeval Brüsselis.
      Έγινε στις Βρυξέλλες, στις εφτά Δεκεμβρίου δύο χιλιάδες τέσσερα.
      Done at Brussels on the seventh day of December in the year two thousand and four.
      Fait à Bruxelles, le sept décembre deux mille quatre.
      Fatto a Bruxelles, addì sette dicembre duemilaquattro.
      Briselē, divi tūkstoši ceturtā gada septītajā decembrī.
      Pasirašyta du tūkstančiai ketvirtų metų gruodžio septintą dieną Briuselyje.
      Kelt Brüsszelben, a kettőezer negyedik év december hetedik napján.
      Magħmul fi Brussel fis-seba' jum ta' Diċembru tas-sena elfejn u erbgħa.
      Gedaan te Brussel, de zevende december tweeduizendvier.
      Sporządzono w Brukseli dnia siódmego grudnia roku dwutysięcznego czwartego.
      Feito em Bruxelas, em sete de Dezembro de dois mil e quatro.
      V Bruseli siedmeho decembra dvetisícštyri.
      V Bruslju, dne sedmega decembra leta dva tisoč štiri.
      Tehty Brysselissä seitsemäntenä päivänä joulukuuta vuonna kaksituhattaneljä.
      Som skedde i Bryssel den sjunde december tjugohundrafyra.

         Pour le Royaume de Belgique
         Voor het Koninkrijk België
         Für das Königreich Belgien

         Za Českou republiku

         På Kongeriget Danmarks vegne

         Für die Bundesrepublik Deutschland

         Eesti Vabariigi nimel

         Για την Ελληνική Δημοκρατία

         Por el Reino de España

         Pour la République française

         Thar cheann Na hÉireann
         For Ireland

         Per la Repubblica italiana

         Για την Κυπριακή Δημοκρατία

         Latvijas Republikas vārdā

         Lietuvos Respublikos vardu

         Pour le Grand-Duché de Luxembourg

         A Magyar Köztársaság részéről

         Għar-Republikka ta' Malta

         Voor het Koninkrijk der Nederlanden

         Für die Republik Österreich

         W imieniu Rzeczypospolitej Polskiej

         Pela República Portuguesa

         Za Republiko Slovenijo

         Za Slovenskú republiku

         Suomen tasavallan puolesta
         För Republiken Finland

         För Konungariket Sverige

         For the United Kingdom of Great Britain and Northern Ireland

         Por la Comunidad Europea
         Za Evropské společenství
         For Det Europæiske Fællesskab
         Für die Europäische Gemeinschaft
         Euroopa Ühenduse nimel
         Για την Ευρωπαϊκή Κοινότητα
         For the European Community
         Pour la Communauté européenne
         Per la Comunità europea
         Eiropas Kopienas vārdā
         Europos bendrijos vardu
         az Európai Közösség részéről
         Għall-Komunità Ewropea
         Voor de Europese Gemeenschap
         W imieniu Wspólnoty Europejskiej
         Pela Comunidade Europeia
         Za Európske spoločenstvo
         za Evropske skupnost
         Euroopan yhteisön puolesta
         På Europeiska gemenskapens vägnar

         Für das Fürstentum Liechtenstein


title: 2005/20/ES, Euratom: Sklep Sveta z dne 22. decembra 2004 o imenovanju francoske članice Ekonomsko-socialnega odbora

text:
               14.1.2005

               SL

               Uradni list Evropske unije

               L 11/30

         SKLEP SVETA
   z dne 22. decembra 2004
   o imenovanju francoske članice Ekonomsko-socialnega odbora
   (2005/20/ES, Euratom)
   SVET EVROPSKE UNIJE JE –
   ob upoštevanju Pogodbe o ustanovitvi Evropske skupnosti in zlasti člena 259 Pogodbe,
   ob upoštevanju Pogodbe o ustanovitvi Evropske skupnosti za atomsko energijo in zlasti člena 167 Pogodbe,
   ob upoštevanju Sklepa Sveta 2002/758/ES, Euratom z dne 17. septembra 2002 o imenovanju članov Ekonomsko-socialnega odbora za obdobje od 21. septembra 2002 do 20. septembra 2006 (1),

         ob upoštevanju predloga za imenovanje, ki ga je podala francoska vlada,
   po pridobitvi mnenja Komisije Evropske unije –
   SKLENIL:
   Edini člen
   Ga. Nicole PRUD'HOMME je imenovana za članico Ekonomsko-socialnega odbora, kjer zamenja g. Jacquesa VOISINA za preostanek njegovega mandata, tj. do 20. septembra 2006.

      V Bruslju, 22. decembra 2004

            Za Svet

            Predsednik

         C. VEERMAN

      (1)  UL L 253, 21.9.2002, str. 9.


title: Sklep Sveta z dne 15. februarja 2016 o imenovanju romunskega člana in nadomestnega člana Svetovalnega odbora za koordinacijo sistemov socialne varnosti

text:
               18.2.2016

               SL

               Uradni list Evropske unije

               C 62/4

         SKLEP SVETA
   z dne 15. februarja 2016
   o imenovanju romunskega člana in nadomestnega člana Svetovalnega odbora za koordinacijo sistemov socialne varnosti
   (2016/C 62/04)
   SVET EVROPSKE UNIJE JE –
   ob upoštevanju Pogodbe o delovanju Evropske unije,
   ob upoštevanju Uredbe (ES) št. 883/2004 Evropskega parlamenta in Sveta z dne 29. aprila 2004 o koordinaciji sistemov socialne varnosti (1) in zlasti člena 75 Uredbe,
   ob upoštevanju seznamov kandidatov, ki so jih Svetu predložile vlade držav članic,
   ob upoštevanju naslednjega:

               (1)

               Svet je s sklepom z dne 13. oktobra 2015 (2) imenoval člane in nadomestne člane Svetovalnega odbora za koordinacijo sistemov socialne varnosti za obdobje od 20. oktobra 2015 do 19. oktobra 2020.

               (2)

               Romunska vlada je predlagala kandidata za dve prosti mesti, ki ju je treba zapolniti –

         SPREJEL NASLEDNJI SKLEP:
   Člen 1
   Za člana oziroma nadomestnega člana Svetovalnega odbora za koordinacijo sistemov socialne varnosti se za obdobje od 20. oktobra 2015 do 19. oktobra 2020 imenujeta:
   I.   PREDSTAVNIKI SINDIKATOV

               Država

               Član

               Nadomestni član

               Romunija

               Dumitru FORNEA

               Radmilo FELIX

         Člen 2
   Svet bo člane in nadomestne člane, ki še niso bili predlagani, imenoval pozneje.
   Člen 3
   Ta sklep začne veljati z dnem sprejetja.

      V Bruslju, 15. februarja 2016

            Za Svet

            Predsednik

         M.H.P. VAN DAM

      (1)  UL L 166, 30.4.2004, str. 1.

      (2)  UL C 341, 16.10.2015, str. 4.